ΤΕΚΜΗΡΙΩΣΗ ΤΗΣ ΑΝΑΘΕΩΡΗΣΗΣ ΤΟΥ ΠΕΠ ΚΕΝΤΡΙΚΗΣ ΜΑΚΕΔΟΝΙΑΣ

ΙΟΥΝΙΟΣ 2020

Η αναθεώρηση του Προγράμματος πραγματοποιείται στη βάση εγγράφου (υπ. Αριθμ. 56390/03-06-2020) με θέμα «Οδηγίες για την Αναθεώρηση των Προγραμμάτων του ΕΣΠΑ 2014-2020 στο έτος 2020» του Υπουργείου Ανάπτυξης και Επενδύσεων / Εθνική Αρχή Συντονισμού ΕΣΠΑ.

Στο έγγραφο αυτό, διατυπώνεται αίτημα μεταφοράς πόρων ύψους 92.077.374 ευρώ σε όρους Κοινοτικής Συνδρομής ή 115.096.717 σε όρους Δημόσιας Δαπάνης από το ΠΕΠ Κεντρικής Μακεδονίας στο Επιχειρησιακό Πρόγραμμα Ανάπτυξης-Επιχειρηματικότητας- Καινοτομίας (ΕΠΑνΕΚ), προκειμένου να στηριχθούν οι ΜικροΜεσαίες Επιχειρήσεις (ΜΜΕ) της Περιφέρειας οι οποίες αντιμετωπίζουν προβλήματα στη λειτουργία τους εξαιτίας των έκτακτων συνθηκών που διαμορφώθηκαν σαν αποτέλεσμα της πανδημίας COVID-19, που έπληξε και τη χώρα μας.

Το ποσό που μεταφέρεται εκτός ΠΕΠ Κεντρικής Μακεδονίας, είναι η συνολική ετήσια κατανομή ΕΤΠΑ για το έτος 2020, ενώ η συνολική μείωση των πόρων του Προγράμματος θα προέλθει από μείωση των πόρων του Άξονα Προτεραιότητας 7- Προώθηση των βιώσιμων μεταφορών και άρση των προβλημάτων σε βασικές υποδομές δικτύων.

Oι στόχοι / δείκτες του Άξονα 7, που συμμετέχουν στο πλαισίου επίδοσης (χλμ. οδικού δικτύου) δεν επηρεάζονται. Επηρεάζεται μόνο ο οικονομικός δείκτης F100, ο οποίος υφίσταται αντίστοιχη μείωση ύψους 92.077.374 ευρώ σε όρους Κοινοτικής Συνδρομής ή 115.096.717 σε όρους Δημόσιας Δαπάνης.

Δεδομένου ότι η υλοποίηση των έργων στο πλαίσιο του Άξονα Προτεραιότητας 7, εμφανίζει διαθέσιμους πόρους, οι όποιες χρηματοδοτικές ανακατανομές δεν επηρεάζουν τις αναμενόμενες επιπτώσεις του Προγράμματος, αναφορικά με την επίτευξη των στόχων των επενδυτικών προτεραιοτήτων (δείκτες εκροών) και των ειδικών στόχων (δείκτες αποτελέσματος) του Προγράμματος.

Σε ότι αφορά τους δείκτες που συμμετέχουν στο Πλαίσιο Επίδοσης, επηρεάζεται μόνο ο οικονομικός δείκτης F100 του Άξονα 7, ο οποίος απομειώνεται αντίστοιχα κατά 92,1 εκ. ευρώ ΚΣ.

Επισυνάπτονται οι σχετικοί πίνακες.